Konkurransegrunnlag

Åpen anbudskonkurranse

Klienter og skjermer

på vegne av:

Helse Nord RHF, Helse Midt-Norge RHF og Helse Vest RHF

Tilbudsfrist: 06.04.2021

Saksnummer: 2019/1675

Hamar 26.02.2021

**Innhold**

[1. Generell informasjon om konkurransen 3](#_Toc54773912)

[1.1. Oppdragsgiver og Kunde 3](#_Toc54773913)

[1.2. Anskaffelsens formål og omfang 3](#_Toc54773914)

[1.3. Avtaletype 3](#_Toc54773915)

[1.4. Avtaleperiode 3](#_Toc54773916)

[1.5. Hel- eller deltilbud 4](#_Toc54773917)

[1.6. Konkurransegrunnlaget 4](#_Toc54773918)

[1.7. Fremdriftsplan 4](#_Toc54773919)

[1.8. Tilbudskonferanse 5](#_Toc54773920)

[2. Regler for gjennomføring av konkurransen 5](#_Toc54773921)

[2.1. Anskaffelsesprosedyre 5](#_Toc54773922)

[2.2. Kommunikasjon 5](#_Toc54773923)

[2.3. Skatteattest 5](#_Toc54773924)

[3. Krav til tilbudet 5](#_Toc54773925)

[3.1. Parallelle tilbud 5](#_Toc54773926)

[3.2. Alternative tilbud 5](#_Toc54773927)

[3.3. Vareprøver, demonstrasjon eller utprøving 6](#_Toc54773928)

[3.4. Innsending av tilbud 6](#_Toc54773929)

[3.5. Tilbudets utforming ved levering 7](#_Toc54773930)

[3.6. Språk 8](#_Toc54773931)

[3.7. Forbehold 8](#_Toc54773932)

[3.8. Vedståelsesfrist 8](#_Toc54773933)

[3.9. Omkostninger 8](#_Toc54773934)

[3.10. Offentlig innsyn i innkomne tilbud og protokoll 8](#_Toc54773935)

[4. Det europeiske egenerklæringsskjemaet (ESPD) 9](#_Toc54773936)

[4.1. Generelt om det europeiske egenerklæringsskjemaet 9](#_Toc54773937)

[4.2. Nasjonale avvisningsgrunner 9](#_Toc54773938)

[4.3. Angivelse av kvalifikasjonskrav 9](#_Toc54773939)

[5. Kvalifikasjonskrav 9](#_Toc54773940)

[5.1. Registrering og autorisasjoner m.m. 9](#_Toc54773941)

[5.2. Økonomisk og finansiell kapasitet 10](#_Toc54773942)

[5.3. Tekniske og faglige kvalifikasjoner 10](#_Toc54773943)

[5.4. Miljøledelsesstandarder 11](#_Toc54773944)

[5.5. Støtte fra andre foretak 11](#_Toc54773945)

[6. Avgjørelse av konkurransen 11](#_Toc54773946)

[6.1. Tildelingskriterier 11](#_Toc54773947)

[6.2. Utdyping av tildelingskriteriene: 12](#_Toc54773948)

[**6.2.1.** **Pris** 12](#_Toc54773949)

[**6.2.2.** **Kvalitet** 12](#_Toc54773950)

[**6.2.3.** **Miljø** 12](#_Toc54773951)

[**6.2.4.** **Service og support** 12](#_Toc54773952)

[6.3. Innstilling på tildeling av rammeavtale 12](#_Toc54773953)

[7. Kontraktsvilkår 12](#_Toc54773954)

# Generell informasjon om konkurransen

## Oppdragsgiver og Kunde

Oppdragsgiver for denne konkurransen er Helse Nord RHF, Helse Midt-Norge RHF og Helse Vest RHF.

Sykehusinnkjøp HF er et selskap som eies av de fire regionale helseforetakene. Sykehusinnkjøp HF v/ divisjon nasjonale tjenester er avtaleforvalter. For mer informasjon, se [www.sykehusinnkjop.no](http://www.hinas.no)

Sykehusinnkjøp HF gjennomfører anskaffelser på vegne av Kundene. Kunder på avtalen fremgår av avtalens vedlegg «Kunder tiltredelse».

Norsk Helsenett SF gjennomfører et prosjekt med sikte på å inngå rammeavtale, i løpet av Q4 2020, med en (1) leverandør som skal bistå Norsk Helsenett gjennom etablert strategisk partnerskap. Relevant for denne anskaffelsen er tjenestekategori «Digital arbeidsplass» som dekker bl.a. deltjenesten maskinvare.

Dersom prosjektet sluttføres og avtale signeres tar Norsk Helsenett SF og virksomheter tilhørende deres tjenestesenter, forbehold om å kunne fratre denne avtalen i avtaleperioden.

## Anskaffelsens formål og omfang

Oppdragsgiver ønsker tilbud på bærbare og stasjonære datamaskiner samt dataskjermer.

For nærmere beskrivelse se vedlegg 2 – «Kravspesifikasjon» og vedlegg 3 – «Prisskjema».

## Avtaletype

Rammeavtale med flere leverandører (parallelle rammeavtaler). Ved en rammeavtale er Kundene ikke forpliktet til å kjøpe et bestemt volum innenfor det enkelte område i avtaleperioden.

Avrop vil skje i henhold til avtalens pkt. 6 «Bestilling».

## Avtaleperiode

Rammeavtalen skal ha en varighet på 2 år regnet fra oppstart.

Oppdragsgiver kan deretter forlenge avtalen med inntil 2 år av gangen. Maksimal samlet avtaleperiode er 4 år. Avtalen forlenges automatisk og på likelydende vilkår med mindre Oppdragsgiver tar andre initiativ.

## Hel- eller deltilbud

Konkurransen er ikke inndelt i deltilbud, da Kunden anser at aktuelle tilbydere kan levere både datamaskiner og skjermer, til en samlet gunstig pris.

## Konkurransegrunnlaget

Konkurransegrunnlaget består av dette dokumentet og følgende vedlegg, jf. § 4-2 bokstav a:

| **Dokument** | **Navn** |
| --- | --- |
| Vedlegg 1 | Tilbudsbrev |
| Vedlegg 2 | Kravspesifikasjon |
| Vedlegg 3 | Prisskjema |
| Vedlegg 4 | Forpliktelseserklæring |
| Vedlegg 5 | Offentlig innsyn i tilbudene  |
| Vedlegg 6 | Rammeavtale varer m/vedlegg angitt nedenfor:  |
| Vedlegg 7 | Kunder tiltredelse |
| Vedlegg 8 | MAL – Prisliste |
| Vedlegg 9 | Salgstatistikkrapportering – link til [dokumenter/informasjon](https://leverandor.sykehusinnkjop.no/Statistics/Info/Info) |
| Vedlegg 10 | Etiske krav |
| Vedlegg 11 | Helse Nord - Krav til implementering |
| Vedlegg 12 | Helse Nord – Samhandlingsavtale |
| Vedlegg 13 | Helse Midt-Norge – Krav til implementering – link til [dokumenter/informasjon](https://helse-midt.no/om-oss/for-leverandorer) |
| Vedlegg 14 | Helse Midt-Norge – Samhandlingsavtale |
| Vedlegg 15 | Helse Vest – Samhandlingsavtale |
| Vedlegg 16 | Kontraktsvilkår etisk handel |

## Fremdriftsplan

Oppdragsgiver har lagt opp til følgende tidsrammer for prosessen:

|  |  |
| --- | --- |
| **Aktivitet** | **Tidspunkt** |
| Veiledende kunngjøring | 31.03.2020 |
| Kunngjøring av konkurransen | 03.02.2021 |
| Frist for å stille spørsmål til konkurransegrunnlaget  | 22.03.2021, kl. 12:00 |
| Tilbudskonferanse | 15.03.2021, kl. 13:00 |
| Frist for å levere tilbud | 06.04.2021, kl. 12:00 |
| Frist for å levere vareprøver | 06.04.2021, kl. 12:00 |
| Evaluering  | Uke 14 (tentativ) |
| Tildelingsbeslutning og meddelelse til tilbyderne | Uke 17 (tentativ)  |
| Avtaleinngåelse | Uke 19 (tentativ)  |

## Tilbudskonferanse

Det vil bli avholdt en tilbudskonferanse 15.03.2021 kl. 12:00. Påmelding innen 09.03.2021 kl. 12:00 via Mercell. Det vil bli utarbeidet referat fra tilbudskonferansen. Dette referatet sendes samtlige tilbydere som har meldt sin interesse for denne konkurransen.

# Regler for gjennomføring av konkurransen

## Anskaffelsesprosedyre

Anskaffelsen vil bli gjennomført som en åpen anbudskonkurranse etter del I og del III i henhold til lov om offentlige anskaffelser av 17. juni 2016 nr. 73 og forskrift om offentlige anskaffelser av 12. august 2016 nr. 974.

## Kommunikasjon

All kommunikasjon i prosessen skal foregå via Mercell–portalen i form av meldinger sendt i systemet, www.mercell.no. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

Tilbyder skal i tilbudsbrevet oppgi kontaktperson for konkurransen, med tilhørende adresse og e-postadresse. Hvis kontaktpersonen endres, skal Oppdragsgiver informeres. Oppdragsgiver tar ikke ansvar for informasjon som ikke når frem fordi tilbyderens kontaktperson er endret uten at dette er meddelt Oppdragsgiver i henhold til konkurransegrunnlagets regler.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

# Krav til tilbudet

## Parallelle tilbud

Det er kun adgang til å inngi ett tilbud per tilbyder i konkurransen. Parallelle tilbud aksepteres altså ikke.

## Alternative tilbud

Alternative tilbud aksepteres ikke.

## Vareprøver, demonstrasjon eller utprøving

Vareprøver skal leveres innen tilbudsfrist. Produkter det skal inngis vareprøver på fremgår av vedlegg 3 Prisskjema.

Produkter som det er aktuelt å be om vareprøver er angitt i vedlegg 3 Prisskjema.

**Leveringssted**

Grunnet pågående Korona pandemi, er det ønskelig at fullstendig sett vareprøver sendes til tre lokasjoner (Bergen, Trondheim og Tromsø). Alle vareprøver etterspurt må sendes til alle lokasjoner. Dersom det skulle være problemer med å oppdrive tre eksemplarer av testmodell (for faktisk utprøving av PC Mark test) kan tilbyder sende ett eksemplar som oppfyller de obligatoriske kravene (for utprøving), og de øvrige eksemplarene (av samme modell) for evaluering av byggekvalitet, design og funksjonalitet.

**Adresse for vareprøver vil bli kommunisert via Mercell i god tid før tilbudsfrist. Opplysninger om hvor faktisk utprøving av PC Mark test vil bli kommunisert via Mercell i god tid før tilbudsfrist.**

Ved bruk av forsendelsestjenester er det Tilbyders risiko for at vareprøvene er Oppdragsgiver i hende innen oppgitt frist. For sent innkomne vareprøver kan medføre at et tilbud blir avvist.

Tilbyderen skal stille til rådighet tre eksemplar av tilbudt produkt til utprøving hos Oppdragsgiver i inntil 2 uker.

Retur av vareprøver må organiseres av tilbyder. Vareprøver skal hentes ved bruk av transportør etter avtale hos Kunde (gjelder alle tre lokasjoner).

Ved utprøving vil det benyttes likelydende evalueringsskjema for alle som deltar i utprøvingen. Dersom Oppdragsgiver allerede har god kjennskap til tilbudte produkter, vil disse ikke bli gjenstand for utprøving i forbindelse med denne konkurransen. Evalueringen vil i slike tilfeller baseres på dokumenterte erfaringer fra allerede gjennomførte kjøpsforhold, produktvurderinger og/eller utprøvinger av produktet.

## Innsending av tilbud

Tilbudsfristen er oppgitt i punkt 1.7.

Alle tilbud skal leveres elektronisk via Mercell-portalen, [www.mercell.no](http://www.mercell.no) innen tilbudsfristen. For sent innkomne tilbud vil bli avvist. (Systemet tillater heller ikke å sende inn tilbud elektronisk via Mercell etter tilbudsfristens utløp.)

Dersom tilbyder ikke har bruker hos Mercell, eller har spørsmål knyttet til funksjonalitet i verktøyet, for eksempel, hvordan det skal gis tilbud, ta kontakt med Mercell Support på tlf.: 21 01 88 60 eller
på e-post til: support@mercell.com

Det anbefales at tilbudet leveres i god tid før fristens utløp.

Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

Tilbudet krever elektronisk signatur ved levering.
Elektronisk signatur kan Tilbyder skaffe på [www.commfides.com](http://www.commfides.com), [www.buypass.no](http://www.buypass.no) eller [www.bankid.no](http://www.bankid.no).

Vi gjør oppmerksom på at det kan ta noen dager å få levert elektronisk signatur, slik at denne prosessen settes i gang så snart som mulig.

Elektronisk signatur utenfor Norge:

Vi gjør oppmerksom på at Mercell-portalen støtter følgende elektroniske signaturer fra Sverige og Danmark:

Sverige: Svensk Bank ID, Nordea

Danmark: Nem ID, TDC/OCES

Innen EU benytter Mercell en tjeneste levert av Unizeto (<http://unizeto.eu/>) gjennom en avtale med DIFI og EU prosjektet PEPPOL ([www.peppol.eu](http://www.peppol.eu)). Dette støtter de aller fleste X.509-sertifikater, men det er dessverre ikke mulig å få listet opp de aktuelle sertifikatene.

Mercell anbefaler at man tester ut signeringen med sertifikatet man har tilgjengelig snarest mulig (i god tid før tilbudsfrist). Test funksjonaliteten ligger i påmeldings- / tilbudsinnleveringsstegene.

## Tilbudets utforming ved levering

Tilbudet skal leveres med filnavn i henhold til følgende struktur:

Vedlegg 1 – Tilbudsbrev

Vedlegg 2 – Utfylt kravspesifikasjon

Vedlegg 3 – Utfylt prisskjema

Vedlegg 4 flg. – Skjema tekniske og faglige kvalifikasjoner [Angi eventuelt øvrige dokumentasjonskrav i kapittel 4 under som ikke dekkes av Tilbudsbrev eller Det europeiske egenerklæringsskjemaet. Eks: vedlegg 5 – Kvalitetssikringsstandard osv. ]

Vedlegg 5a – Forpliktelseserklæring

Vedlegg 5b – Det europeiske egenerklæringsskjemaet for evt. støttende foretak (leveres i Mercell)

Vedlegg 6 – Sladdet versjon av tilbudet

Vedlegg 7 – Begrunnelse for sladding av tilbud

Vedlegg 8 – Eventuelt Produktark/produktinformasjon/brosjyre

Vedlegg 2 og 3 skal leveres i Excel-format. Øvrige vedlegg skal leveres i PDF-format.

Ved motstridende informasjon i vedleggene vil dokumentrangen være lik vedleggslisten over.

## Språk

Tilbudet skal være skrevet på norsk, svensk eller dansk.

Brosjyrer, produktdatablad, mv. kan også leveres på engelsk med mindre annet er angitt i vedlegg 2 - «Kravspesifikasjon».

## Forbehold

Tilbyders eventuelle forbehold bes oppgitt i Vedlegg 1 –«Tilbudsbrev». Forbehold skal være presise og entydige slik at Oppdragsgiver kan vurdere disse uten kontakt med tilbyderen.

## Vedståelsesfrist

Vedståelsesfristen er 6 måneder regnet fra tilbudsfristen.

## Omkostninger

Omkostninger som Tilbyder pådrar seg i forbindelse med utarbeidelse av tilbud og en evt. presentasjon/demonstrasjon av tilbyders produkter, vil ikke bli refundert.

Omkostninger knyttet til utprøving av varer/kapitalvarer dekkes i henhold til Vedlegg «Retningslinjer for utprøving av medisinsk forbruksmateriell og kapitalvarer».

## Offentlig innsyn i innkomne tilbud og protokoll

I denne konkurransen bes Tilbyder om å legge ved en versjon av tilbudet hvor de opplysninger som Tilbyder anser som taushetsbelagt er sladdet. Dette lages som eget vedlegg og merkes vedlegg 6 «Sladdet versjon av tilbudet». Det bes om at sladdet tilbud leveres i Word-format slik at Oppdragsgiver kan bearbeide dokumentet hvis det blir nødvendig. Det sladdede tilbudet vil bli gjort om til et låst dokument i PDF før det blir gitt innsyn.

I tillegg ber vi Tilbyder om å levere et eget dokument med begrunnelse for hvert punkt i tilbudet som ønskes sladdet, for hvorfor disse opplysningene kan være konkurransesensitive og bør unntas offentlighet (se konkurransegrunnlagets vedlegg 6 – Offentlig innsyn i tilbud).

Dersom Tilbyder ikke anser noen opplysninger i tilbudet som taushetsbelagt, bes dette bekreftet i vedlegg 1 – Tilbudsbrevet.

# Det europeiske egenerklæringsskjemaet (ESPD)

## Generelt om det europeiske egenerklæringsskjemaet

Som en foreløpig dokumentasjon på oppfyllelse av kvalifikasjonskrav, at det ikke foreligger avvisningsgrunner og eventuelt oppfyllelse av utvelgelseskriterier skal leverandøren fylle ut ESPD-skjema integrert i Mercell. Den eller de leverandørene som tildeles kontrakt må før kontrakt inngås dokumentere oppfyllelse av kvalifikasjonskravene i henhold til de opplyste dokumentasjonskrav.

I henhold til anskaffelsesforskriften § 17-1 (3) kan Oppdragsgiver på ethvert tidspunkt i konkurransen be Tilbyder om alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» presiseres det at i denne konkurransen gjelder også alle avvisningsgrunnene i anskaffelsesforskriftens § 24-2, inkludert de rent nasjonale avvisningsgrunnene:

* §24-2(2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene.
* 24-2(3) bokstav i. Avvisningsgrunnen i ESPD-skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

## Angivelse av kvalifikasjonskrav

I denne konkurransen kan leverandørene i ESPD-skjemaet gi en samlet erklæring om at han oppfyller samtlige av de kvalifikasjonskravene som fremkommer av dette konkurransegrunnlaget. Dette gjøres i ESPD-skjemaets del IV seksjon a.

Se også [Det europeiske egenerklæringsskjemaet (ESPD)](https://www.regjeringen.no/no/tema/naringsliv/konkurransepolitikk/offentlige-anskaffelser-/andre-kolonne/det-europeiske-egenerklaringsskjemaet/id2525560/).

# Kvalifikasjonskrav

For å kunne få sitt tilbud evaluert må leverandøren fylle ut det elektroniske egenerklæringsskjemaet om at han oppfyller samtlige kvalifikasjonskrav.

## Registrering og autorisasjoner m.m.

|  |  |
| --- | --- |
| **Kvalifikasjonskrav** | **Tilbyder skal være en lovlig etablert virksomhet.** |
| **Dokumentasjon** | Tilbyder skal levere følgende dokumentasjon: * Norsk tilbyder skal fremlegge oppdatert firmaattest. Utenlandsk tilbyder skal fremlegge attest(er) for lovbestemt registrering i etableringslandet.
 |

## Økonomisk og finansiell kapasitet

|  |  |
| --- | --- |
| **Kvalifikasjonskrav** | **Tilbyder skal ha tilstrekkelig økonomisk og finansiell soliditet til å kunne gjennomføre kontraktsforpliktelsene.** Det er et krav at Tilbyder har: 1. minimum 20 millioner i årlig omsetning
2. positiv egenkapital
 |
| **Dokumentasjon** | Tilbyder skal levere følgende dokumentasjon:* Siste avlagte årsregnskap med noter inkludert revisorerklæring.
* Resultatregnskap og balanse siste halvår dersom det er mer enn seks måneder siden siste årsregnskap.

Dersom Tilbyder har saklig grunn til ikke å fremlegge den dokumentasjonen Oppdragsgiver har krevd over, kan Tilbyder godtgjøre sin økonomiske og finansielle kapasitet ved ethvert annet dokument, herunder for eksempel ved en morselskapsgaranti, bankgaranti, mv.Oppdragsgiver vil i vurderingen bl.a. vektlegge om tilbyder har lønnsom drift, positiv kontantstrøm siste år, og positiv egenkapital. |

## Tekniske og faglige kvalifikasjoner

|  |  |
| --- | --- |
| **Kvalifikasjonskrav** | **Tilbyder skal ha tilstrekkelig evne og kapasitet til å kunne gjennomføre kontraktsforpliktelsene.** |
| **Dokumentasjon** | Oppdragsgiver vil her vurdere Tilbyders erfaring med levering av den ytelse konkurransen omfatter. Tilbyder skal levere følgende dokumentasjon:* En oversikt over de viktigste vareleveransene eller tjenestene som leverandøren har utført i løpet av de siste tre årene, sammen med opplysninger om kontraktenes verdi, tidspunktet for levering eller utførelse og navn på mottaker. Vareleveranser bør være av tilsvarende størrelse og kompleksitet som oppdragsgiver. Oppdragsgiver forbeholder seg rett til å kontakte kundene på oppgitte vareleveranser.
* En beskrivelse av teknisk personell eller tekniske enheter, særlig dem som er ansvarlige for kvalitetskontrollen, som leverandøren råder over til å utføre kontrakten;
* En beskrivelse av miljøledelsestiltak;
 |

## Miljøledelsesstandarder

|  |  |
| --- | --- |
| **Kvalifikasjonskrav** | **Det kreves kompetanse og systemer som sikrer at ytelsen kan utføres med lave miljøbelastninger og høy grad av sikkerhet. Dette gjelder både den transporten som skal skje og arbeidet som skal utføres.** |
| **Dokumentasjon** | Det er et krav at tilbyder leverer dokumentasjon på at de innehar:* Sertifisering iht. ISO 14001, EMAS eller Miljøfyrtårn, eller andre miljøledelsesstandarder basert på relevante europeiske eller internasjonale standarder sertifisert av organer som overholder fellesskapets regelverk eller relevante europeiske eller internasjonale standarder vedrørende sertifisering. Dersom tilbyder ikke har en slik sertifisering kan annen dokumentasjon på tilsvarende miljøledelsestiltak godtas.
 |

## Støtte fra andre foretak

Tilbyder kan støtte seg på andre virksomheter for å oppfylle det finansielle kvalifikasjonskravet i punkt 5.2 og/eller kravet til tekniske og faglige kvalifikasjoner i punkt 5.3 ved å krysse av for dette i ESPD-skjemaets kapittel II seksjon C. Tilbyder skal i så fall levere separate egenerklæringer for hver av virksomhetene han støtter seg på. Egenerklæringene skal inneholde opplysninger som etterspørres i ESPD-skjemaets seksjon A og B i del II og del III, samt opplysningene i del IV og V i den grad de er relevante for den eller de spesifikke kravene leverandøren støtter seg på virksomhetene for. I tillegg skal tilbyder dokumentere at han råder over de nødvendige ressursene ved å fremlegge en forpliktelseserklæring fra disse virksomhetene, se vedlegg Forpliktelseserklæring.

# Avgjørelse av konkurransen

## Tildelingskriterier

Tildelingen skjer på basis av hvilket tilbud som har

* det beste forholdet mellom pris eller kostnad og kvalitet

|  |  |
| --- | --- |
| Tildelingskriterium | Vekting |
| 1. Pris
 | 50 % |
| 1. Produktkvalitet- og ytelse
 | 30 % |
| 1. Miljø
 | 10 % |
| 1. Service og support
 | 10 % |

## Utdyping av tildelingskriteriene:

* + 1. **Pris**

Tilbudet vil bli evaluert i henhold Vedlegg 3 – Prisskjema.

Pris evalueres i henhold til den forholdsmessige metoden. Tilbud med lavest totalsum pris gis poengscore 10.

Karakterene for de øvrige tilbud justeres forholdsmessig etter følgende formel:



* + 1. **Kvalitet**

Her vurderes oppfyllelse av evalueringskrav i kravspesifikasjonen. Kundenes fagpersoner vil vurdere produktene basert på opplysninger gitt i tilbudet, innleverte vareprøver og evt. utprøvning av produktene jf. punkt 3.3.

Det gis poeng på en skala fra 0 til 10, der 10 er best. Det tilbud som vurderes som best for dette kriteriet oppnår høyest poengsum. (forholdsmessig justering).

* + 1. **Miljø**

Her vurderes oppfyllelse av evalueringskrav i kravspesifikasjonen. Kundenes fagpersoner vil vurdere produktene basert på opplysninger gitt i tilbudet, innleverte vareprøver og evt. utprøvning av produktene jf. punkt 3.3..

Det gis poeng på en skala fra 0 til 10, der 10 er best. Det tilbud som vurderes som best for dette kriteriet oppnår høyest poengsum. (forholdsmessig justering).

* + 1. **Service og support**

Her vurderes oppfyllelse av evalueringskrav i kravspesifikasjonen. Kundenes fagpersoner vil vurdere produktene basert på opplysninger gitt i tilbudet.Det gis poeng på en skala fra 0 til 10, der 10 er best. Det tilbud som vurderes som best for dette kriteriet oppnår høyest poengsum. (forholdsmessig justering).

## Innstilling på tildeling av rammeavtale

Beslutning vedrørende tildeling av rammeavtale vil bli varslet skriftlig til alle tilbydere samtidig i rimelig tid før kontrakt inngås. Beslutningen vil inneholde en begrunnelse for val­get og gi informasjon om karenstid før inngåelse av kontrakt.

# Kontraktsvilkår

Kontraktsvilkår med vedlegg er lagt ved konkurransegrunnlaget.

Helse Nord RHF benytter Clockwork som innkjøpssystem. Det stilles krav om at tilbyder etter kontraktsinngåelse gjør nødvendige tilpasninger av avtalens artikler mot Helse Nord sitt artikkelregister. Helse Nord har ingen kjøpsplikt før tilpasningen er ferdigstilt fra leverandørens side. Se vedlegg – ”Krav til implementering i Helse Nord” som viser eksempel på korrekt utfylt leverandørskjema mappet mot Helse Nord sitt artikkelregister.

Det er et krav at tilbyder kan oppfylle krav til Ehandel i Helse Vest fra oppstart av rammeavtalen.